|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 342-01/22-01/1 |
| URBROJ: 2170-31-03/17-23-14 |
| Punat, 24. ožujka 2023. godine |

Temeljem članka 5. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14), članka 46. Statuta Općine Punat („Službene novine Primorsko-goranske županije“ broj 36/22) i članka 14. stavka 2. Plana upravljanja pomorskim dobrom na području Općine Punat za 2023. godinu („Službene novine Primorsko-goranske županije“ broj 2/23), a sukladno ishođenoj Potvrdi Upravnog odjela za pomorsko dobro, promet i veze Primorsko-goranske županije\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, općinski načelnik Općine Punat donosi

**I. IZMJENU I DOPUNU PLANA UPRAVLJANJA POMORSKIM DOBROM NA PODRUČJU OPĆINE PUNAT ZA 2023. GODINU**

**Članak 1.**

 U Planu upravljanja pomorskim dobrom na području Općine Punat za 2023. godinu („Službene novine Primorsko-goranske županije“ broj 2/23) - u daljnjem tekstu: Plan, u članku 5. dodaje se stavak 3. koji glasi:

„Osim gore navedenih sredstava, a s obzirom na događaj uzrokovan višom silom (potres) pri čemu su nastali trenutni i buduće mogući odroni opasni po život i imovinu, planira se sanacija odrona na dijelu ML 12.1. od strane investitora Valamar Rivijera d.d. Poreč sukladno tehničkom rješenju PR 22-189-02 / R0, izrađenom od GEOTECH d.o.o. Ciottina 21, HR 51000 Rijeka, OIB: 02329110570.

**Članak 2.**

 U Planu se mijenjaju podaci u tabličnom prikazu za mikrolokaciju 12.1., stoga tablični prikaz sada glasi:

|  |  |  |  |  |  |  |
| --- | --- | --- | --- | --- | --- | --- |
| 12.1. | Područje plaža ispod autokampa „Škrila“ – od granice koncesije do mostića i od mostića (zona FKK) do prve prirodne prepreke na plaži) |  | komercijalno-rekreacijski sadržaji | ležaljke i suncobrani | 50 ležaljki25 suncobrana | 2,65 - 3,98 EUR/kom |
|  |

**Članak 3.**

 Ostale odredbe ovog Plana ostaju nepromijenjene.

**Članak 4.**

 Ova I. izmjena i dopuna Plana upravljanja pomorskim dobrom na području Općine Punat za 2023. godinu dostavit će se nadležnom tijelu samouprave u Primorsko-goranskoj županiji radi davanja potvrde o usklađenosti s Godišnjim planom upravljanja pomorskim dobrom Primorsko-goranske županije (u daljnjem tekstu: Potvrda).

 Nakon ishođenja Potvrde, I. izmjena i dopuna Plana i Potvrda bit će objavljeni na mrežnim stranicama Općine Punat te u „Službenim novinama“ Primorsko-goranske županije.

**Članak 5.**

I. izmjena i dopuna Plana stupa na snagu osmog dana od dana objave u „Službenim novinama“ Primorsko-goranske županije.

OPĆINSKI NAČELNIK

Daniel Strčić, bacc.inf.